Sø- og Handelsrettens dom ændres således, at Konkurrencerådet i det hele frifindes for appelindstævnte A/S 1’s påstand om, at Konkurrenceankenævnets kendelse ophæves helt eller delvist, og... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Konkurrence;
Markedsføring;
Retspleje og civilproces;

Dom om Konkurrenceankenævnets kendelse om
prisaftale og samordnet praksis

Østre Landsret har den 19. maj 2023 afsagt dom i en ankesag om prøvelse af
Konkurrenceankenævnets kendelse af 6. november 2019

Østre Landsret har den 19. maj 2023 afsagt dom i en ankesag om prøvelse af
Konkurrenceankenævnets kendelse af 6. november 2019, hvorved ankenævnet fandt, at AFA og CCDK
havde overtrådt konkurrencelovens § 6, stk. 1, jf. stk. 2, nr. 1, og TEUF artikel 101, stk. 1, litra a, ved i
perioden fra den 5. september 2008 til i hvert fald den 21. april 2015 at have indgået en aftale og/eller
samordnet praksis om fastsættelse af fælles rabatsatser for i) medieprovision, ii) sikkerhedsstillelse og iii)
informationsgodtgørelse ved køb af reklameplads i outdoor-medier gennem Kreativitet & Kommunikations
medlemmer og ved i perioden fra den 14. oktober 2009 til den 31. december 2010 at have indgået en
aftale om fastsættelse af en fælles sats for kontantrabatten over for Kreativitet & Kommunikations
medlemmer ved køb af reklameplads i outdoormedier. I ankenævnets kendelse er der sondret mellem
perioden før den 1. januar 2011 (periode 1), hvor ankenævnet fandt, at der forelå en
konkurrencebegrænsende aftale mellem AFA og CCDK, og perioden efter den 1. januar 2011 (periode 2),
hvor nævnet fastslog , at der forelå en konkurrencebegrænsende samordnet praksis mellem de to
selskaber.

Landsretten har frifundet Konkurrencerådet (som i sagen repræsenterer konkurrencemyndighederne) for
AFA’s påstand om ophævelse af ankenævnets kendelse for så vidt angår hele perioden fra den 5.
september 2008 til den 21. april 2015 og for CCDK’s påstand om ophævelse af kendelsen for så vidt
angår periode 2. Konkurrenceankenævnets afgørelse er således opretholdt i sin helhed.

Sø- og Handelsretten havde ved den indankede dom frifundet konkurrencemyndighederne for den del af
AFA’s påstand, som angik periode 1, men havde ophævet ankenævnets kendelse for så vidt angår
periode 2.